CELEX: 22008D0010
Language: mt
Date: 2008-02-01 00:00:00
Title: Deċiżjoni tal-Kumitat Konġunt taż-ŻEE Nru 10/2008 ta' l- 1 ta' Frar 2008 li temenda l-Anness IX (Is-servizzi finanzjarji) tal-Ftehim taż-ŻEE

12.6.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  L 154/20
               
            DEĊIŻJONI TAL-KUMITAT KONĠUNT TAŻ-ŻEE
      Nru 10/2008
      ta' l-1 ta' Frar 2008
      li temenda l-Anness IX (Is-servizzi finanzjarji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekonomika Ewropea, kif emendat mill-Protokoll li jaġġusta l-Ftehim dwar iż-Żona Ekonomika Ewropea, minn hawn 'il quddiem imsejjaħ “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness IX tal-Ftehim kien emendat bid-Deċiżjoni tal-Kumitat Konġunt taż-ŻEE Nru 160/2007 tas-7 ta' Diċembru 2007 (1).
               
            
                  (2)
               
               
                  Id-Direttiva tal-Kummissjoni 2007/14/KE tat-8 ta' Marzu 2007 li tistabbilixxi regoli dettaljati għall-implimentazzjoni ta' xi dispożizzjonijiet tad-Direttiva 2004/109/KE dwar l-armonizzazzjoni tar-rekwiżiti ta' trasparenza f'dak li għandu x'jaqsam ma' informazzjoni dwar emittenti li t-titoli tagħhom huma ammessi għall-kummerċ f'suq regolat (2) għandha tiġi inkorporata f'dan il-Ftehim,
               
            IDDEĊIEDA KIF ĠEJ:
      Artikolu 1
      Il-punt li ġej għandu jiġi miżjud fil-punt 29g (Id-Direttiva 2004/109/KE tal-Parlament Ewropew u tal-Kunsill) ta' l-Anness IX tal-Ftehim:
      
         
                     “29ga.
                  
                  
                     
                        32007 L 0014: Id-Direttiva tal-Kummissjoni 2007/14/KE tat-8 ta' Marzu 2007 li tistabbilixxi regoli dettaljati għall-implimentazzjoni ta' xi dispożizzjonijiet tad-Direttiva 2004/109/KE dwar l-armonizzazzjoni tar-rekwiżiti ta' trasparenza f'dak li għandu x'jaqsam ma' informazzjoni dwar emittenti li t-titoli tagħhom huma ammessi għall-kummerċ f'suq regolat (ĠU L 69, 9.3.2007, p. 27).”
                  
               
      Artikolu 2
      It-testi tad-Direttiva 2007/14/KE fil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE tal-Ġurnal Uffiċjali ta' l-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fit-2 ta' Frar 2008, sakemm ikunu saru n-notifiki kollha taħt l-Artikolu 103(1) tal-Ftehim lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni u fis-Suppliment taż-ŻEE tal-Ġurnal Uffiċjali ta' l-Unjoni Ewropea.
      
         Magħmul fi Brussell, 1 ta' Frar 2008.
         
            
               Għall-Kumitat Konġunt ŻEE
            
            
               Il-President
            
            Alan SEATTER
         
      
      
         (1)  ĠU L 124, 8.5.2008, p. 26.
      
         (2)  ĠU L 69, 9.3.2007, p. 27.
      
         (*)  L-ebda rekwiżiti kostituzzjonali m'huma indikati.
      
         DIKJARAZZJONI MILL-ISTATI TA' L-EFTA DWAR ID-DECIŻJONI Nru 10/2008 LI TINKORPORA D-DIRETTIVA TAL-KUMMISSJONI 2007/14/KE FIL-FTEHIM
         
            “Direttiva tal-Kummissjoni 2007/14/KE tat-8 ta' Marzu 2007 li tistipola r-regoli dettaljati għall-implimentazzjoni ta' xi poviżjonijiet tad-Direttiva 2004/109/EC dwar l-armonizzazzjoni tar-rekwiżiti ta' trasparenza f'relazzjoni ma' l-informazzjoni dwar emittenti li t-titoli tagħhom huma ammessi għall-kummerċ fis-suq regolat jitratta f'diversi Artikoli b'rekwiżiti ekwivalenti għall-pajjiżi terzi. L-inkorporazzjoni ta' din id-Direttiva hija mingħajr preġudizzju għall-ambitu tal-Ftehim taż-ŻEE.”